# Borja López Menéndez

Borja López Menéndez (Gijón, 2 de febrer de 1994) és un futbolista professional asturià que juga com a defensa pel club belga Zulte Waregem.

## Carrera de club

López es va formar al planter de l'Sporting de Gijón. El 18 de desembre de 2011 va debutar com a sènior amb l'Sporting de Gijón B, contra el Getafe CF B, i va jugar un altre partit a la segona B durant la temporada 2011–12, contra la UB Conquense.
López va debutar amb el primer equip l'1 de novembre de 2012, jugant els 90 minuts complets en una victòria per 1–0 a casa contra el CA Osasuna a la Copa del Rei. Va debutar a la segona divisió a la setzena jornada, jugant de titular en un partit que acabà en derrota per 2–3 a casa contra la SD Ponferradina.
El 31 de gener de 2013, López fou promocionat al primer equip dels asturians, conjuntament amb Luis Hernández. El 2 d'agost, però, va signar un contracte de quatre anys amb l'AS Monaco FC in Ligue 1, que el va comprar per 2.2 milions d'euros.
López fou cedit al Rayo Vallecano a les darreries de gener de 2014, fins al final de la la temporada 2013-14. Va debutar en la competició el 29 de març, jugant com a titular en una derrota per 0–5 contra el Reial Madrid CF.
El 29 de gener de 2015, López va anar cedit al Deportivo de La Coruña fins al juny. El 4 de juliol, va anar cedit al club FC Arouca de la Primeira Liga.
Després de començar la temporada 2015-16 com a cedit al Futebol Clube d'Arouca, el 30 de gener de 2016 es va incorporar al FC Barcelona B amb un contracte per dues temporades i mitja. Va debutar amb el filial blaugrana el 20 de febrer en un partit contra l'Atlètic Llevant Unió Esportiva en el qual va entrar des de la banqueta al minut 82, i que va acabar en victòria del seu equip per 2-0.
El 30 de juliol de 2016 va debutar amb el primer equip del Barça, a les ordres de Luis Enrique Martínez, en un partit amistós de pretemporada contra el Celtic de Glasgow, que va acabar en victòria blaugrana per 1-3.

## Referències

* ↑ El Molinón sigue siendo un fortín (El Molinón still a fortress); Marca, 1 novembre 2012 (castellà)
* ↑ Los bercianos se adueñan de El Molinón (Bercianos conquer Molinón); Marca, 16 novembre 2012 (castellà)
* ↑ Borja pasa a llevar el dorsal 20; Luis Hernández, el 2, y se van cedidos Iñigo Rodríguez y Raúl Rodrigo (Borja changes to number 20; Luis Hérnandez, 2, and Iñigo Rodríguez and Raúl Rodrigo leave on loan) Arxivat 2013-09-27 a Wayback Machine.; Sporting de Gijón, 31 gener 2013 (castellà)
* ↑ Ligue 1: Monaco sign Spain under-19 international Borja Lopez from Sporting Gijon; Sky Sports, 2 agost 2013
* ↑ Borja López, cedido por el Mónaco al Rayo Vallecano (Borja López, loaned by Mónaco to Rayo Vallecano) Arxivat 2014-02-19 a Wayback Machine.; Rayo Herald, 29 gener 2014 (castellà)
* ↑ «Goles para aguantar el chaparrón» (en castellà). Marca, 29-03-2014 [Consulta: 2 juny 2014].
* ↑ Borja López aterriza mañana en A Coruña (Borja López lands tomorrow in A Coruña); Deportivo La Coruña, 29 gener 2015 (castellà)
* ↑ «Borja Lopéz chega por empréstimo do Mónaco» (en portuguès). F.C. Arouca, 04-07-2015. Arxivat de l'original el 5 de juliol 2015. [Consulta: 4 juliol 2015].
* ↑ «Borja López chega por empréstimo do Mónaco» (en portuguès). Futebol Clube de Arouca, 04-07-2015. Arxivat de l'original el 2015-07-05. [Consulta: 4 juliol 2015].
* ↑ «Borja López ficha por el Barça B». Futbol Club Barcelona, 30-01-2016. [Consulta: 5 febrer 2016].
* ↑ Pérez, Patricia. «FC Barcelona B - Atlético Levante: Suman y siguen (2-0)». Futbol Club Barcelona, 22-02-2016. [Consulta: 22 febrer 2016].
* ↑ «Denis Suárez i nou jugadors del filial debuten amb el primer equip». FC Barcelona. [Consulta: 30 juliol 2016].
* ↑ «Leo Messi vuelve a sonreír en Dublín». La Vanguardia. [Consulta: 30 juliol 2016].

## Enllaços externs

* Borja López Menéndez a BDFutbol
* Borja López Menéndez, Fitxa a Soccerway